text
stringlengths 1
2.05k
|
|---|
करीब इक दहाके थमां ओसामा दी तलाश दे बछकार पाकिस्तान दे तत्कालीन राश्ट्रपति जनरल परवेज मुशर्रफ ने 22 जून 2003 गी ओसामा दे मरने दी संभावना व्यक्त कीती ही। एह्दे परैंत 23 सितम्बर 2006 गी फ्रांस दे इक अखबार च ओसामा दी टायफायड होने दे परैंत मरने दी खबर प्रकाशत होई ही। |
उनें एह् बी गलाया जे जम्मू कश्मीर पिछले किश ब’रे थमां किश खास समस्याएं कन्नै घिरे दा ऐ ते इंदा राजनीतिक समाधान कड्डेआ जाना लोड़चदा ऐ। अलगाववादियें कन्नै केन्द्र सरकार दी गल्लबात दी योजना दे बारे च पुछे जाने उप्पर चिदंबरम होरें गलाया, "अस जम्मू कश्मीर दे सियासी मुद्दें थमां वाकिफ न ते इंदे उप्पर कुसै चाल्ली दी गल्लबात च रिआसता दी जनता गी जरूर शामल कीता जाग।" |
बर्धमान दा रेलवे प्लेट-फार्म बाकी दुए आम रेलवे प्लेट फार्में आंगर गै हा। थक्के-थक्के दा वातावरण। किश सुत्ते दे ते किश सुतनींदरे-जनेह् लोक। चाह् आह्ले फुर्तीले जागत। निक्के-निक्के कुल्लड़ ते दस्सी-दस्सी दा चाह् दा कप। आम प्लेट-फार्मे आंगर गै-इक बुक स्टाल, दो टी-स्टाल, इक फ्रूट स्टाल ते किन्ने गै दुए फेरी आह्ले-कोई मुंगफली बेचा दा ऐ ते कोई दाल-सेमियां, जिंदा नां हर सौ मील दे बाद बदली जंदा ऐ। भुक्ख लग्गी आई दी ही। टी-स्टाल उप्पर दिक्खेआ किश सैंडविच-जे’ई लब्भने आह्ली चीजा उप्पर नजर पेई। पुच्छेआ किन्ने दी? तां पता लग्गा दो-ठो ‘पीस’ इक टके दे (इक रपेऽ दे)। इक पीस लेइयै खान लगा तां दऊं-त्रै मंगते जागत कोल आई ढुके। सारें दियां अक्खियां जि’यां कुसै मैन्तरा दे जोरें उस डबल-रुट्टी दे टुकड़े कन्नै ब’न्नी ओड़ियां होन जेह्ड़ा में हत्थै च फगड़े दा हा। में उस टुगड़े गी इक टक्क मारेआ। टक्क मारने कन्नै बाकी डबल रुट्टी दा किश चूर-भूरा भुञां डिग्गी पेआ। चारै जागत झट उस चूर-भूरे उप्पर त्रुट्टी पे। उ’नें चूरभूरा भुञां दा चुक्की-चुक्की खाना शुरू करी ओड़ेआ। इन्ने चिरा गी किश होर मंगने आह्ले बी उत्थै आई पुज्जे, जि’यां मिट्ठे कोल मक्खियां किट्ठियां होई जन्दियां न। हून में कल्ला खाने आह्ला हा ते कोई दस जागत कुड़ियां मेरे हत्था च पगड़े दे रुट्टी दे टुगड़े बक्खी बिट-बिट दिक्खा दे हे। मी इ’यां बझोआ दा हा जि’यां उ’ने सारें दी नजरें दा भार उस रुट्टी दे टुकड़े कन्नै जाई रलेआ होऐ। मेरे लेई हत्थ मुहां तक्कर पजाना मुश्कल होई गेआ। में हत्थै च बचे दा टुगड़ा अपने कोल खड़ोती दी निक्की-हारी कुड़ी गी देई ओड़ेआ। उ’न्नै टुगड़ा लेई लेआ पर उसगी खाद्धा नेई। अपनी फट्टी दी कमीचा दी चूह्का च ब’न्नी लेआ। पता नेई कोह्दे लेई जां फ्ही पता नेई केहड़े बेल्ले लेई। |
राजू: सना बी मां। तूं ते मास्टर होंदे आंगर लैक्चर देन लगी पेई। इक बारी कन्न जे फगड़ी लैते। |
“डंठल! रख इत्थें। ए कम्म नईं चलग।” ए आखदे ज़ैसप ओदी बक्खी आया ते गलाया, “किश नईं खादा तां घर जाइऐ खायां। लिखत करदे एलै दस्सी दित्ता हा जे परानी पिरत नई चलग।” कोरन गी चुप लग्गी गेई। ओऐ, रखदा की नईं?” जैसप बोलेया। कोरन च अश्कै जान गै नईं रेई। बल्लें-बल्लें अपनी लींगा आसे गेया; थैले चा पूला कड्डेया ते ढेरा पर रक्खी दित्ता। बन्ना आसे गेया ते सिर सुट्टी बेई गेया। दूए सारे साथी उसगी दिक्खा करदे हे। आदमी भुक्ख-त्रे सब जरी लैन्दा, पर इस चाली दी बेजती बर्दाश नईं होन्दी। कोरन कन्ने थोड़ा चिर प्हैलें जेड़ी मजूरन झगड़ी ही, आखन लगी-“ए इस्सै जोगा ऐ!” |
अ— तू फी मौती दी गल्ल कड्ढी लाई। में आपूं हर बेल्लै मौती गी चेता करदा रौह्नां। मेरा दमाग चकरांदा ऐ। में रस्सी दे खीरले सिरे पर आं। मेरे ‘आद’ च... |
महराजा : सुप्रिय ! आ अस तुगी छात्ती कन्ने लाई लैचै। अस बिल्कुल ठीक मौके पर उत्थें पुज्जी गे। केमांकर हरान हा। असें उसी बन्दी बनाई लेआ। इक घड़ी चिर होई जन्दा तां मेरे इनें महलें पर बिजली पेई जानी ही—ते असें सुत्ते दे गै रौहना हा। सुप्रिय, तूं स्हाड़ा सच्चा हितचिन्तिक ते मित्र एं। |
पाश्र्वगायक गायक मुकेश गी अगर राजकपूर दी बाज गलाया जा तां कोई अतिश्योक्ति नेई होग। मुकेश ने राजकपूर अभिनीत सभनें फिल्में इच उंदे गित्तै पाश्र्वगायन कीता। मुकेश दी मौत दे बाद राकपूर ने गलाया हा ‘लगदा ऐ मेरी बाज गै टुरी गेई ऐ।’ |
“केह् गल्ल स्कूल नेइऊं चलना?” |
;ltb;gt रंजना ;lt/b;gt-की ? |
अ— बड़ी प्राब्लम ऐ, परुं वीज़ा लेइयै मसूरी गेआ हा पर उत्थें जाइयै सगूआं होर बोर होआ। दुनिया बदली चुकी दी ऐ। |
सन् 1989 च युनिवर्सिटी पासोआ विभाग च एम. फिल. प्रोग्राम बी शुरू करी दित्ता गेआ। पिछलें ब’रे च 19एं विधार्थियें गी शोध-निबन्ध लिखने पर एम. फिल. दी डिग्री मिली चुकी दी ऐ ते 13एं रिसर्च स्कालरें गी उन्दे शोधप्रबन्धें पर पी. एच. डी. दी डिग्री। इन्दा ब्योरा प्रस्तुत प्रकाशन च दित्ता गेदा ऐ। |
(किश देर खमोशी रौंह्दी ऐ। उसदै बाद केवल आशा बक्खी सारत करादे होई) |
गीता ते अनिल किट्ठे सज्जे दरोआजे चा अंदर औंदे न। उन्दे पिच्छें रीता ऐ ते सबनें कोला पिच्छें हत्था च डांग लेदे सेवा राम ऐ। कप्तान दी कुरसी खब्बे दरोआजे दे कोल ऐ। अनिल चोबियें-पजियें बरें दा बनदा-तनदा नौ-जुआन ऐ। उन्न टैरालीन दा सूट लायै दा ऐ। कमरे च बड़दे गै ओ कप्तान बल्ल दिक्खियै हत्थ जोड़दा ऐ। कप्तान ने पस्तोल तानी दी ऐ। |
लंदन, 6 जून। टाम डी ग्रूथ(49) ते पीटर बोरेन(30) दी विस्फोटक पारियें दी बदौलत नीदरलैंड ने ट्वेंटी-20 क्रिकेट विश्व कप दे उद्घाटन मैच इच शुक्करवारें इत्थै मेजबान इंगलैंड गी बेह्द रोमांचक मैच इच खीरी गेंद उप्पर चार विकेट कन्नै रहाइयै भारी उलटफेर कीता। |
धर्मैं पर चलने आले मानुगी कदें कश्ट नीं लगदा। मरने परैन्त बी दुनियां ओह्दा चेता नईं भुल्लदी। |
होर मती तरीफ आह्ली गल्ल ऐ जे जितेन्द्र उधमपुरी होरें इत्थें बी नौकरी दे कन्नै-कन्नै अपनी पढ़ाई जारी रक्खी ते उर्दू हिन्दी ते डोगरी च ऑनर्स दियां परीक्षां पास करने दे बाद हिंदी ते उर्दू दौनीं बिशें च ते कन्नै इतिहास बिच्च एम,ए,दियां डिगरियां प्राप्त करी लेइयां ते इसदे बाद एम.एड.दी परीक्षा बी पास करी लेई ते फ्ही किश ब’रें दे अन्तराल दे बाद पी.एच.डी. बी करी लेई। इस थमां उधमपुरी हुंदी बुद्धिमत्ता ते द्रिढ़ इच्छा शक्ति ते कर्मठता दा परिचे आसान्नी कन्नै मिली सकदा ऐ। |
सातानाथ : (जियां बिजन सुने दे) दिन रात...मनै अन्दर जैहरीले कटाणु बददे-बददे ज्हारें-लक्खें तगर जाई पुज्जे। सारे मनै च जैहर भरोची गेया। दिनरात। दिनरात...पीड़ा कन्ने तड़फदा रेया। मन-प्राणें कन्ने लड़दा रेया। नस्सी जाने गी मन कीता पर नस्सीं नईं सकेया। उसी दूर करना चाहेया। मारेय-कुट्टेया पर फी बी के होई गेया ! की मारेया में ? की ओ जंगलै च गेई ? की ? की ? |
दो : अड़ेआ, ए मीरां नायर कुन ऐं! |
मेरे दिलै उप्पर ओ ङारी रक्खी गेदी ही। नीन्दर बी कियां औन्दी। औं उटि्ठयै दुए अन्दर गेया। बुड्डै गी रामसत्त करियै भुञां बिछी दी पन्दी उप्पर जाई बैठा। तारो उसदी पिट्ठी गी चिक्कार दी ही। बुड्डा खट्टै उप्पर बेइयै झारी पिआ करदा हा। सिरै टोपू लग्गे दा हा, मुह उसदा पीला ते कन्ने झुरड़ियें ने झरड़ोई गेदा हा। निक्की-निक्की दाड़ी ते बड्डियां-बड्डियां चिट्टियां मुच्छां तमाकुआ दे धुऐं कन्ने मुच्छां नसबारी फिरी गेदियां हियां। दिये दी निम्मी लोई च उसदी शक्ल दिक्खियै भै लगदा हा। तमांकुआ दे सूट्टे कन्ने उसगी खड़साई हुन्दी ही पर झारिये दा मुक्कु फी बी नेहा छुड़ा करदा। |
ऐदे कन्ने-कन्ने अस दिक्खने आं जे पीरें दे स्थान साढ़ै अनगिनत न जियां- कपला पीर, बाबा पीर, जुल्ला नाथ, धूड़ नात आदि बे-शमार पीर न। इन्दी मानता बी बड़ी हुन्दी ऐ। इन्दी हर इक दी अपनी बक्खरी कारक ऐ। |
दिक्खने दा ए मौका थोआ। |
ब— हां, पर तूं मता डरी गेदा ऐं। इन्ना घाबरने दी लोड़ नेईं। अजें बी किश नेईं गुआचा। बल्कि किश बी नेईं गेआ। |
रमेश: पढ़दी लिखदी...सबक घोटदी। |
नाथी : समां हुन लग्गा ता ऐ इन्दे बी पिच्छें लच्छो! जियां ए कड़का-फड़का लग्गे रौंह्दे न कोचबानें ते ड्रैवरें पिच्छें। (हसदा ऐ।) |
बुड्ढा ठौकर : (धोले बाल, दाढ़ी सिरै पर मनासा मैला कुर्ता-घटन्ना) एह् बड़े बशर्म लोक न गुच्छुआ। इंदी बदौलत गै ते एह् जगीर कंजरें दी मैह्फल बनदी जा करदी ऐ। तूं अपनी उकाती च रौह्। बड़ा जैह्री सपोलिया ई एह् कोई ऐसी फड़ित्ती फसाई देगी जे रोंदा रौह्गा जम्मने आह्लें गी सारी उमर। जि’यां-अ’ऊं धुखै-छड़कै करनां। |
न्यूजीलैंड दे कप्तान डेनियल वेटोरी ते कोच एंडी मोल्स भारतीय टीम गी इस बारी काफी खतरनाक मन्ना करदे न। वेटोरी दा मन्नना ऐ जे विस्फोटक ओपनर वीरेन्द्र सहवाग ते भारतीय कप्तान धोनी न्यूजीलैंड दे निक्के मैदानें दा भरपूर लाह् चुक्की सकदे न। |
इस गभरूऐ कन्नै ओह्दी पनछान किछ मती गै। इन्नी मती जे केईं बारी उनै अपनी दुनियां शा हटियै, ओह्दे बारै बी सोचेआ ऐ। केईं बारी चांह्दे होई ते केईं बारी तङानै गै। इनें सोचें दा बी इक टकोह्दा आधार ऐ। मझाटै बखले-पन दी कंध होंदे होई बी सोचें दे एह् रेशमी धागे कुसै लै अपने घेरे बधाई लैंदे न, जिंदे च जाने-अनजाने किन्नें गै लोक समीऽ जन्दे न। जियां इत्थें आई बौंह्दे गै जिसलै उनै सामनै पेई दी अखबारै दी पैह्ली सुरखी गी पढ़ेआ, तां ओह्दी सोच अफगान सदरें पर जाई अटकी ही। सुरगबासी ‘त्राकी’ ते ‘अमीन’ जां फी कल गै सत्ता च औने आले सदर ‘कारमाल’ बारै--। ओह् इन्दे चा कुसै गी बी नेईं जानदा पछानदा। फिर बी इक अनजाना लगाऽ, केईं बारी उन्दे बारै सोचने पर मजबूर करी ऐठा हा उसी। पर जिसलै कुसे नै हाम्बियै ओह्दे सामने दा ओह् अखबार चुक्की लैती तां ओह् त्रैवै सदर ओह्दे दमागै चा अपनै आप निकली गै। ओह् दिक्खै करदा हा जे उस अखबारै दे त्रै चार हिस्से होई गे न ते त्रै चार वक्ख-बक्ख लोक उसी पढ़न लगी पेदे न। हुन ओह् सोचै करदा हा जे चाही आली हट्टी पर टिकी दी अखबार ते बजारू जनानी च कोई फरक नेईं। जेह्ड़ा जिद्धर मन करै ध्री’की फिरदा ऐ। ते दना भर फरोल-फराल करियै अपनै रस्ते पेई जन्दा ऐ। |
ब सरकार दी अनदिक्खी दे कारण इस ग्रां च रौह्ने आह्ले लोकें गी मतियें दिक्कतें दा सामना करना प’वा दा ऐ। ग्रां दे लोक अज्ज बी नेही केईं मूलभूत सुविधाएं शा वंचित न जि’नेंगी दूर करने लेई केई बारी मकामी लोक अपने क्षेत्र दे नेताएं गी अवगत करोआई चुके न ब अज्ज तक्कर उंदे पास्सै कुसै ने ध्यान नेईं दित्ता। |
ध्यानजोग ऐ जे के आसिफ दी सदाबहार क्लासिक ‘मुगल-ए-आजम’ दा रंगीन संस्करण 204 च देआली उप्पर प्रदर्शित होआ हा ते उसी जबर्दस्ता सफलता थ्होई ही। पिछले ब’रे बी आर.चोपड़ा दी गै फिल्म नया दौर दा रंगीन संस्करण प्रदर्शित होआ हा। |
ब—बिजन तेरे दुनिया नेईं चलनी। तूं दुनियां दी मशीनै गी चलाना ऐं। |
रामप्रकाश: में इनें गी खलां, फाक्कै मारां जो मरजी करां, तूं कुन ऐं बिच मल्लो मैह्त्ता। चल होए भानू दे बच्चे, पुन्नी तूं बी चल ते माऊ अपनी गी बी आख। |
कांग्रेस ने छात्रें गी लोन ते वजीफा देने दी बी गल्ल आक्खी ऐ। माकपा ने निजी स्कूलें ते संस्थाएं दी फीस गी नियमित करने आस्तै कनून बनाने दा बी वचन दित्ता ऐ। |
सारे : जै s s s। |
फरंगी राम: कदूं? जदूं साढ़े आगंर होई जाग्गे ओ। |
अमरीका दे नेतृत्व च नाटो फौज दी तैनाती दे बावजूद उत्थें तालिबानियें उप्पर शिकंजा कस्सने च आवा रदी दिक्कतें दे बछकार फ्ही थमां सक्रिय होआ रदे तालिबानियें दे कारण अमरीका ने अपनी नीति च बदलाव करियै उदारवादी धड़ें कन्नै गल्ल करने दा फैसला लैता ऐ। |
न्हेरा पेई गेया, जान्नी आई दी ही। बाजें-गाजें कन्नें अस्मान गूंजा दा हा। चौन्नें पासें खुशी छाई दी ही। महल रोशनी कन्नें जगमगा दे हे ते जनानियें दे चलने कन्ने उन्दे पैरें पेदे घुंगरू छनछना दे हे। |
न्हाड़े कोला पैह्लें भानुप्रताप कन्नै बी गल्ल करने दा मौका नीं थ्होई सकेआ फोन मलाने पर भानुप्रताप नैं आक्खेआ, “दिन भर बड़ी कोशश करदा रेहां आं। तुंदे होटल तक्करां भटकेआ। लेई देईयै हून मिले ओ। बी.पी. चेता करा दे हे, अर्जेन्ट। कुसै बेल्लै बी उत्थैं जाया जाई सकदा ऐ। हूनै गड्डी लेइयै आवां?” |
बस्स चली गेई ही। शाम किन्ना गै चिर मूंह् बाह्र कड्ढियै पिच्छें दिखदा रेहा हा। पर, किशन ने इक बारी बी मुड़ियै नेईं हा दिक्खेआ। |
अनीता : तुसें गी ते ओ बड़ा चेता करदा ऐ। पर मां जी, बड़ी किंदा आला ऐ तुन्दा गोपाल। जिस कोठी चा उसी दुत्कारियै कड्ढी दित्ता गेआ हा, उत्थें ओ आवै बी तां कियां ? तुस्सै जाओ नां कदें, मनाई लेई आओ हां उसी। जदूं पिता जी ने उसी उस चाल्ली कड्ढेआ हा, उस बेल्लै बी तुस चुप्प गै रेहियां हियां। |
प्राणधर ने राजा गी खबर दित्ती जे महाराज बड्डा विमान त्यार होई गेआ ऐ। नरवाहनदत्त ने उसी बड़े आदर कन्ने पुच्छेआ जे तुस राज्यधर दे बड्डे भ्रा प्राणधर ओ। प्राणधर नै बड़े विनय कन्ने जवाब दित्ता जे हां महराज ! अऊं राज्यधर दा बड्डा भ्रा प्राणधर आं। नरवाहनदत्त नै प्राणधर गी ओ सारी कथा सुनाई जियां हेमपुरै च उदा संगम राज्यधर कन्ने होआ ते जियां राज्यधर ने उनेंगी कर्पूरसंभव नग्गर औने लेई विमान दी स्हायता दित्ती। कौशाम्बी जाने दी त्यारी मकम्मल होई जाने पर, नरवाहनदत्त, युवरानी कर्पूरिका, गोमुख जांत्रिक प्राणधर ते बाकी नौकर-चाकर दोनें विमानें पर निरविघ्न जात्रा लेई ब्राह्मणें मंगलपाठ ते स्वस्तिवचन पढ़े। वृद्धजनें अपनियां शुभकामना ते शीर्वाद दित्ते। कर्पूरसम्भव नग्गरा दा उड्डिऐ दोऐ विमान कौशाम्बी गी चली पे। नरवाहनदत्त प्राणधर जांत्रिक गी आखन लगा—पैह्लें अस समुंदरै दे कंढै बस्से दे हेमपुर नग्गर चलने आं, उत्थूं दा होइऐ फी कौशाम्बी दी जात्रा करगे। किश चिरै दे बाद विमान हेमपर उतरे। चिरै दे बछोड़े बाद उत्थैं प्राणधर ते राज्यधर दोनें भ्राएं दा मलाप होआ। दोनें दी अक्खियें थमां अत्थरुएं दियां धारां बगी निकलियां ते अपने लम्में बजोग दा संताप उनें दूर कीता। इदे परंत दोए विमान कौशाम्बी गी उड्डे। किश घडियां उडदे होआ तां विमान कौशाम्बी आई पुज्जे। कौशाम्बी दी जनता नै बड़े चरजै कन्ने इनेंगी गासै परा उतरदे दिक्खेआ। उंदी हरानी ते खुशी दा कोई ठकाना नेईं रेआ जदूं उनें युवराज नरवाहनदत्त, युवरानी कर्पूरिका, गोमुख, प्राणधर ते नौकर-चाकरें गी विमानें परा उतरदे दिक्खेआ। उंदे औने दी खबर सुनियै वत्सराज, महारानी वासवदत्ता, रानी पदमावती ते उदे पुत्तरै दियां लाड़ियां मदन-मंचुका ते रतनप्रभा सारे नरवाहनदत्त द स्वागत लेई मैह्लें दा बाह्र आए। |
साहित्य खेतर च मूल रचनायें दे आलावा ठा. रघुनाथ सिंह हुंदा डोगरी गी सबूरी श्रीमदभगवतगीता दा डोगरी च पद्यानुवाद बड़ी बड़मुल्ली भेंट ऐ। इन्दें किश फुटकर लेख जियां पांच अंगुलियों की बहस चनैह्नी ऐजीटेशन सरबन्धी ते राजनीति पर अधारत किश लेख अन-छपे पेदे न। |
दीशा: फी बी स्कूटर ते दित्ता गै लोड़चदा। |
“पुत्तर!” |
कन्ने गै होनी बोली, "हून तूं अग्गें अग्गें मेरे हत्थ दिक्खी लैंयां।" |
हलांके जिसलै ग्रीम स्मिथ ने टास जित्तियै पैह्ले बल्लेबाजी करने दा फैसला कीता ते उंदे इरादे इक्कदम साफ हे। ओह् भारत गी बिल्कुल बी रियायत देने दे मूड इच निं लब्भे ते पैह्ली गै गेंद कन्नै प्रहार शुरू करी दित्ता। ब आर.पी. सिंह ने हर्शेल गिब्स गी दूए गै ओवर इच पैवेलियन परताइयै दक्षिण अफ्रीका दी शुरूआत बिगाड़ी दित्ती। |
इस सिलसिले च डब्ल्यू डब्ल्यू एफ. इडिया पास्सेआ ग्लोबल अर्थ आवर दे आयोजन दे सिलसिले च कल संञां इत्थै इंडिया हैबिटैट सेंटर एंफीथियेटर च एकाउस्टिक म्युजिक समारोह आयोजित कीता ऐ। |
बैंको -उसी जेहड़े बी नमें औहदे ते सम्मान थोए न ओ अप रिचित ते अजीब टल्लें आला लेखा न जेहड़े उसदे पिण्डे उप्पर पूरे बी नई आवा करदे पर कोई गल्ल नई, अभ्यास करदा-करदा ओ जरुर इक दिन इन्दा आदि होई जाग। |
चरवाल खिरखिड़ी दे परें होआ ते कलीमेटिस गोऊरियाना (Clematis gouriana) दियां टाह्लियां भन्नियै लेई आया। |
"पापा कन्नै।" |
भारत गित्तै अज्जै दा दिन किश खास अच्छा नेई रेहा। टास दे पैह्लें गै उसगी तगडा झटका लग्गेआ जिसले कप्तान महेंद्र सिंह धोनी वार्मअप दे दरान पिट्ठी गी चोट लग्गने दे कारण मैच थमां बाह्र होई गे। |
“हां ! सूबेदारा दे जागता दा जागत ज’ड़ा कलवंती चा होआ हा ! म्हाड़ी कलवंती कन्ने ब’रा-क कट्टने मगरा सूबेदारा दे जागता गी इक होर कलवंती मिली गेई...फ्ही इक होर...ते फ्ही इक होर। ते आखर उस डिरगे जने ने कलवंतियें कोला तंग पेइयै शराबा दी बोतली गी मूंह् लाई लैता। ते दिनें-रातीं शराब पी-पी उन्न अपना पित्ता फूकी लैता। बचैरा किन्ना बनदा-तनदा जोआन हा...पर ज़िसलै ओह् मोआ तां सुक्कियै तीला होई गेदा हा...ते मोआ बी ओह् कुत्ते दी मौती।” पैह्ले बारी बुड़ढे दे मुंहादरे उप्पर मुस्कान नेईं आई, ते मुस्काना थाह्र ओह्दियें चुन्नियें अक्खियें च अत्थरू लिशकन लगी पे। |
सेंटर दी करीब त्रै म्हीने पैह्ले गै कमान संभालने आह्ले नायडू ने दस्सेआ जे विजेता टीम इंडिया अजलान शाह जित्तने दी खुशी दे कन्नै 17 अप्रैल गी इत्थें वापस आवा’रदी ऐ। |
इक :पर अलकल बॉबी दयोल बनना चांह्दे नैं। |
“मैं नेईं जाई सकदा।” |
[20 जुलाई 1974]-अज्ज लाके दे किज लोंके कन्ने बौह्ने ते गल्ल-बात करने दा मौका थोहा। उन्दे कन्ने 1947 ई. दे पैह्लें, चन्हैनी जगीरा दे बेल्ले दे हालात बारै गल्ल होई तां पता चलेआ जे चन्हैनी राज्जै दै कारकुनें कोला ए लोक बड़े गै तंग हे। सारा अलाका गरीबी च डुव्बा दा ऐ। उनें कारकुनें दा इत्थें बड़ा डर-ताह हा। ओ लोक अपनी अपनी ‘गुराही’ करदे चलदे हे। ए गल्ल ते शुद्ध महांदेव दे केइयें दूए लोकें दे मूंहा बी सुनी जे चन्हैनी दा राजा आपूं बी दबाइयै गुराही करदा हा ते नजर-भेंट करनें च असमर्थ लोंके गी केई बारी मारा बी पेई जन्दा हा। सजा देने दा आम तरीका ए हा जे अमदी दी मुंडी गी अपनी लत्तें च फसाइयै ओदी पिट्ठी पर डंडे कन्ने जां जोड़े(जुत्ते) कन्ने ‘दे गै दे’। मार खाने आले केई बारी बेहोश होई जन्दे हे। राजे गी लाके दा दौरा लान्दे मौकै जे कोई दान्द, गौ, बकरी पसिन्द आई तां ओ बिना मुल्ल-मुआवजे दै उस्सै दी होई जन्दी ही। |
-सत्त अट्ठ रोज होई गे न। ब्रीफ कस सज्जै दा खब्बै हत्थ लैंदे होई भीषम ने दस्सेआ। |
निबन्धै दी बंड-बखरांद करने गितै शैली गी अधार बनाया जन्दा ऐ। ए शैलियां दौं किसमें दियां हुन्दियां न:- |
मेरे अपने घरै च इनें क्रांतिकारी आंदोलनें दे भगत ते समर्थक लोक मजूद हे, जड़े मानु दे मनै गी इनें अन्ध-विश्वासें दी जड़ता ते नरादरें थमां बचाने च हत्थ बटाना अपना गौरव समझदे हे। आले दुआले दे अन्ध-बिश्वासी ते कट्टरपन्थी लोकें पासेआ होने आली निंदा ते नुक्ताचीनी करी अस अपने गै परिवारै दे घेरे च बज्जी जन गेदे हे। पर उस घेरे दे अन्दर जड़ा निरमल मुक्त वातावरण हा, अस ओदे च पूरी अजादी दी मौज लैंदे हे। |
सियासी अवारागर्दी-दुआ चरण |
माता : हरे राम ! साधु महाराज। ए के आखै करदे ओ ? |
आखदे न राम बनै गी गे हे तां सीतां महारानी बड़ी खुशी-खुशी उन्दे कन्नै बनै गी टुरी पेई ही। पर ओह् राम, राजकमार हे। |
ओदा ओ गोल चग्घरा जन चेहरा, मुट्टी-मुट्टी अक्खियां, पतले-पतले ओठ ते उबरी दियां गल्लां, इक क्हानी बनी गेदियां हियां ओदे लेई। ओदे दमैं ओठ, जिन्दी सुर्खी जली गेदी ही, खचोइये किश लम्मे होई गेदे न ते चमड़ी कन्ने मिलियै उस्सै जनेह् लब्बा करदे न। उसने दिक्खेआ, पीली-पीली लोs घट्ट होन्दी जा करदी ऐ। उसने स्टोव गी पम्प मारेआ। सी... सी... सी करदा स्टोप बलन लगी पेआ। ओदी पीली लोs बल्लें 2 नीली होई गेई पर ओदा अपना चेहरा उआं गै झुलसे रेआ। मुंआ परा दी चमड़ी दा हून अपना गै रंग ऐ। |
शोपियां कांड इच पैह्ले ध्याड़े थमां गै केई गलत फैसले |
डॉक्टर परतियै अग्गें बधेआ, ते यासीन गी लत्तें-मुक्कें मारन लगा, ओह् गालीं बी कड्ढदा जारदा हा, "तौनज़दा, खंजीर, बदमाश! में तेरी जान लेई लैंङ, तुस लोक वैह्शी बनी चुके दे ओ, तुस जह्न्नम इच जागेओ, लानत ऐ तुंदे पर, धृगलानत ऐ।" |
हिन्दुस्तान ते पाकेस्तान बनने उप्पर बाली दे पिता दा शाहूकारी दा कम्म ठप्प होई गेआ। लखां रपे सामियें श फसे दे हे जेके उत्तो-खुत्त गे, पाई-पैसा नेईं मुड़ेआ ते पुच्छैं दा जम्मू आले मकानै च आइयै रौह्ना पेआ हा। रपेया गली जाने दा सदमा लगने कन्नैं बाली दे पिता दा लक्क त्रुटी गेआ, रोग बी ओ लग्गा जेका कुसै डाक्टरै दी समझै च नेईं आया। बाली दी मां नै बरें दी मांदगी च बत्हेरा पैसा लाया खीरी बन्धे बी बेची उड़े पर रोग पक्के पैरें लग्गे दा हा नेईं गै पटोआ। |
दोऐ : (सारत करांदे होई) एह् के मंगू चौधरी ? |
कहानिएं दी भाषा मुहावरेदार ते उपयुक्त ऐ। दो दोष कहानिएं दी कलात्मकता गी ठेप पजांदे न इक भावुकता ते आदर्शवादता दे सुर, जेहड़े थां थां लेखका दे अपने बचारें चे भावनाए दे रूपै च प्रगट हुन्दे न, ते दूए भाषा गी सोआरने दे सोआरने दे जाहरा जतन जिन्दे करी स्वभावकता च कृत्रिमता आई जन्दी ऐ। ए कहानिएं दे प्रवाह च रोक पांदे न। पर ए दोष लेखक दी कम- उमरी दे कारण लबदे न। |
राम: लछमन तुस्से इनें गी ठाको। |
गलांदे न जे बैह्री नागनी गी इत्थें आनने दी बी इक गाथा ही, जेह्ड़ी अज्ज इत्थें कुसै गी बी चेता नेईं। |
बाली नै नैन्त तां नेईं बेचेया पर घर जिन्ने सगले-कढ़ाटे, ताम्बिये-देशके हे सब बजार पुजाए हे, गुजारे लायक गै भाण्डै अन्दर रक्खे हे। कौलियें लगात बेची उड़ियां हियां। पुरानी शाहूकारी ही ते बजुर्गें दा पराना घर बी इयै हा, कुर्की कन्नैं मुआट्ठे दे भाण्डे दियां पण्डां इत्थै घर सूंकदियां हियां सै शैल रकम बाली गी बटोई ही। मां दी करम-किरेया बी शैल करी करतेई ते मुड़ियै कलकतै गेआ उठी हा। |
जित्थैं तगर कश्मीरी मुसलमाना दा सरबन्ध ऐ, उंदै धर्म-नीम दै अनसार अपना ‘उर्फ’ आला नां बचाना गुनाह् (पाप) ऐ। मानय़ोग हज़रत उमर फारूक जात बटानै दै खलाफ हे। इस आस्तै इनैं लोकैं अपनी अल्ल बटाऐ बिजन जारी गै रक्खी। हाँ इस-च सेंसा नेई जे उंदे नांएं उप्पर बी अङरेजी उच्चारणै दा असर जरूर पेदा ऐ। जात बटानै उप्पर कश्मीरी पन्तैं बारै रम्ज मारदै होई कश्मीरा दे सियासी ते समाजी आगू श्री कश्यप बन्धु गलांदे न- |
बहरहाल कांग्रेस मुक्खालय 24 अकबर रोड ते प्रदेश कांग्रेस दे दीनदयाल उपाध्याय मार्ग स्थित कार्यालय दे बाह्र कांग्रेस दे झंडें ते बैनरें कन्नै सजी गड्डिएं उप्पर ‘जय हो’ गाने चुनावी म्होल च गरमाहट आन्ना’ रदा ऐ। केईं गड्डियां ते कांग्रेस दे झंडे दे रंग कन्नै पुते दे न ते पार्टी अध्यक्ष सोनिया गांधी, प्रधानमंत्री मनमोहन सिंह ते सांसद राहुल गांधी दे बड्डे-बड्डे ते फ्रेम चढ़े पोस्टरें कन्नै सजे दे न ते लाउडस्पीरकरें थमां तेज अवाजें च ‘जय हो’ गाना गूंजा रदा ऐ। राश्ट्रीय राजधानी क्षेत्र च पार्टी दे केईं संभावत मेदवारें अपने पोस्टरें दे कन्नै गै जय हो लिखे दा ऐ। इस चाल्ली दे पोस्टरें कन्नै इस गाने गी लोकप्रियता दा नमां आयाम थ्होंदा लब्भा रदा ऐ। सामान्य अभिवादन च लोक बी जय हो दा इस्तेमाल करदे लब्भा रदे न। |
इसदे बाद बानर सैना बड्डे-बड्डे पत्थर चुक्की-चुक्कियै रामजी कोल आनदे जन्दे न। रामजी पत्थरें गी हत्थ लांदे जन्दे न ते फी उनें पत्थरें गी समुन्दरै च सुट्टी दित्ता जन्दा ऐ। ओ सारे तरन लगी पौंदे न। ए पत्थर गत्ते ते कागजें दे बने दे ते पेंट कीते दे होंदे न। ‘राम-राम’ लखोए दा होंदा ऐ। दिखदे-दिखदे पुल बनी जन्दा ऐ ते सारी सैना पार उत्तरी जन्दी ऐ। |
लखनऊ, 3 अप्रैल। लोकसभा चुनांऽ च गड़बड़ी दी शैंका गी दिक्खदे होई उत्तर प्रदेश दे नक्सल प्रभावत क्षेत्रें दी निगरानी हेलीकाप्टर कन्नै कीती जाग ते संवेदनशील मतदान केन्द्र सीमा सुरक्षा बल दे जिम्मे होग। |
दपैंहरी उस्सी केई नौल ते गालढ़चुहे लब्भे, उनैंगी दिक्खी उस्सी बझोआ जे इत्थैं सच्चैं किन्नी शांति ऐ, सब रमै-चमैं बस्से दे लगदे न, कोई डर-त्राह नेईं लभदा, मेरी किस्मत खुल्ली जे नेहआ थाह्र टक्करेआ रौहने लेई, तवी कोल ऐ गर्मिएं च न्हौने लेई। |
ओ प्रबन्धातमक गीत जिन्दे च कथानक दी प्रधानता दे कन्ने-कन्ने गेयता दा तत्व बी होऐ उसी लोकगाथा आखदे न।” |
सिड़क : ठीक ऐ दादु, तां गै...ए कुड़ सौहरेया इत्थें अपने ननेहाल आई गेई ऐ। पर उस न्हेरे च ए किरम रौह्न्दी तां कुश्वा ओ न्हेरा बी थोड़ा-मता छंड़ोई जन्दा। |
चाह् पीयै ओह् हट्टिया निकलेआ। अपने घरै आली गली दे सिरै’र पुजदे गै ओह्दे पैर रुकी गे, अश्कै अग्गें बधने थमां मुक्करी गे होन। ओह् न्हेरा, ओह् घुटन, घबराह्ट चेतै उठी आई। मन उबकी गेआ। फी चेता आया जे अज्ज प्रो. गोपाल गी छुट्टी होन्दी ऐ, ओह्, घर गै होग। |
लेकसभा चुनां दे दरान श्रीमती गांधी, राहुल गांधी ते होर राजनीतिक दले दे नेताएं गी आतंकवादियें पास्सेआ निशाना बनाये जाने दी खुफिया रपोर्टे आह्ली बक्खी ध्यान दोआए जाने उप्पर चिदम्बरम होरें गलाया जे राजनीतिक नेताएं दी सुरक्षा लेई सब्भै लोड़चदे कदम चुक्के गे न ते इसी लेईऐ चैंता करने जां घबराने दी लोड़ नेईं ऐ। ओह् इत्थे कांग्रेस दफ्तरै च संवाददाता सम्मेलन गी संबोधित करा रदे हे। |
हर बड्डी गल्ल निक्की गल्ला परा गै बनदी ऐ, जि’यां हर दरेआ दा मुंढ पैह्लें पानी दे किश तोपे गै पांदे न। निक्की गल्ला दी दर-गजुर करना इन्नी गै कम-अकली ऐ जिन्नी मछुए दे थल्लै च पैदी दरेड़ा दी लापरवाही करी देनी। गल्ल भावें निक्की गै होऐ पर उस दा असर बड्डा होई सकदा ऐ। कुसै ने ठीक आक्खोआ ऐ जे जेकर तुसें आदमी दी ठीक पनछान करनी होऐ तां उस दियें उ’नें गल्लें गी दिक्खना चाहिदा जि’नें गी उस निक्का समझने आं। एह् निक्कियां-निक्कियां गल्लां असेंगी दस्सी ऐ जां मूर्ख, चतर ऐ जां अनाड़ी, सोह्गा ऐ जां मुट्टल। अह् निक्कियां-निक्कियां गल्लां चंगियां बी होंदियां न ते मंदियां बी। पर चंगी गल्ल भावें असें गी चेता नेईं र’वैं जां नेई लब्भै वो मंदी गल्ला पर साढ़ी अक्ख ऐह्ते गै जाई टिकदी ऐ। तुस भावें कुसै नै किन्नी चंगी गल्ल करो ते फ्ही बी एह् मुमकन ऐ जे ओह् उसी भुल्ली जा, पर इक निक्की ने’ई मंदी गल्ल अक्खी च पेदे भुमनू आह्ला लेखा रड़कदी रौंह्दी ऐ। आदमी दा सभाऽ गै किश ने’आ ऐ ज मंदी दा असर उस पर चंगी कोला बड़ा मता होंदा ऐ। इस करियै अस इत्थे किश नेहियें निक्कियें गल्लें दी चर्चा करगे जि’नें गी अस मंदियां आक्खी सकने आं पर जिंदा असें गी आपू पता नेईं लगदा, जां फ्ही जि’नें गी अस ममूली समझियै अपनी सोचा चा गै कड्ढी ओड़ने आं। केहड़ी गल्ल करनी चाहिदी इस कोला मता जरूरी एह् जानना ऐ जे केह्ड़ी गल्ल नेईं करनी चाहिदी। चंगी गल्ल करने थमां करनी ते चंगी गल्ल है गै बो मंदी गल्ल नेई करनी बी घट चंगी गल्ल नेईं, की जे चंगी गल्लां चा भामें किश निकले जां नेईं निकले बो मंदी गल्ल अपना असर दस्से बगैर नेईं रौंह्दी। जि’नें गल्लें गी अस निक्कियां समझियै आई गेई करी ओड़ने आं ओह् उस सच्चे आह्ला लेखा होंदियां न जिन्दें च साढ़ी शक्ल लोकें दे मनें च ढली जंदी ऐ। |
खीसै चा १०० रपे कडदा ते मिगी दिन्दा-दिन्दा आखदा कन्ने दसदा, “ए पञ्ज रपे मिगी होरें खरचनै गी दित्ते हे, ए दौं रपे बड्डी रानू होरें दित्ते न।बड्डी रानू होर बब आई दिआं ते कन्ने मियां होर बी। तुसें गी मता सारा सुख-सांद दित्ते दा ऐ। फी आखदा-“दिक्खेआं अज्ज किश पज्ज करदा अज्ज में सिनमा जरूर दिक्खना ईओं।” |
सरो बोली, "जो कोई होर हुसनपरी आई बस्सी ऐ मनै च, तां मेरे कशा शप्यालने दी के लोड़ ऐ? में कदूं तुगी कुतै जाने कशा रोकेआ ऐ कदें?" |
नेकां-कांग्रेस गठबंधन ने संवैधानिक असभ्यता ते राजनीति मौलिकता दे पराने सारे रकार्ड त्रोड़ी दित्ते। उन्ने ते उच्च सदन गी अति लालसी राजनीतिज्ञें ते विपक्षी पार्टियें दे सत्ता दे भूक्खें गी रिश्वत दे रूपै च औह्दा देने लेई प्रयोग करा रदी ऐ। एह्दे कन्नै मौकापरस्ती ते राजनीतिक भ्रश्टाचार दे सारे कोला बुरे रूप दे दर्यान होंदे न। नामांकित आए सदस्यें चा कोई गै होग जेह्ड़ा उच्च सदन दी सीट लेई योग्यता सिद्ध करदा होए। उंदे चा कोई बी ऐसा नेईं ऐ जेह्ड़े दलबदलू ते कला, विज्ञान ते कोपरेटिव माहिर नेईं हैन। काउंसिल च सीटें दे लाऽ गी सरकार दे दौनें सैह्योगी दलें मिलियै बंडेआ ऐ। इंदे चा 5 मेदवार राज्य विधानसभा चुनाएं लेई निर्वाचक गण पास्सेआ खारिज कीते जाई चुके दे न। ओह् पिछले दरवाजे थमां विधानसभा च दाखल होए न। इस संदर्भ च सारे कोला बुस मामला गुलाम कादिर परदेसी दा ऐ। इक सेवानिवृत नौकरशाह ने राजनीति च कैरियर दी खातर प्रवेश कीता ते गिरगिट दे आंगर रंग बदलदे होई अपनी राजनीतिक सुविधा दे मताबक इक थमां दूई पार्टी च छलांगा मारदे रेह्। विधानसभा चुनाएं च उनें पीडीपी दे टिकट उप्पर सोनावर थमां चुनांऽ लड़ेआ ते नेशनल कान्फ्रेंस दे मेदवार कारूख अब्दुल्ला थमां मात खाई गे ते उप-चुनाएं च उस्सै निर्वाचन क्षेत्र थमां उस्सै पार्टी पास्सेआ फ्ही टिकट बी हासल करी लैती। पर, सत्तापक्ख ने परिषद् दी सदस्यता हेतु परदेसी गी ऐसा झांसा दित्ता ते परदेसी ने फ्ही अपना रंग बदली दित्ता। एह् मामला राजनीतिक अमौलिकता दे कन्नै-कन्नै स्पष्ट रूपै कन्नै राजनीतिक भ्रश्टाचार ते गठबंधन पास्सेआ अधिकारें दे दुरूपयोग दा ऐ। विज्ञान, कता साहित्य बगैरा क्षेत्रें च अनुभवी ते माहिरें दी कोई कमी नेईं ऐ जिनेंगी राज्य च उंदी काबलियत ते नामांकन कन्नै विधानसभा च जिम्मेदारी औग। पर उनेंगी नामांकित करना पक्षपाती, सत्ताधारी पार्टियें दे संकुचित सुआर्थें गी शैद जचता नेईं ऐ। |
डबल रोल करने च अभिनेत्रियां बी पीछे नेईं रेइयां न। ‘शर्मीली’ (1971) फिल्म च भावप्रवण अभिनेत्री राखी ने सिद्धी सादी ते तेजतर्रार जुड़वां बैह्नें दी दोह्री भूमका नभाइयां हिसा। |
सेवक ग्यान पुत्तरा, जिस बेलै में, गंगा ते रोशनअली घर पुज्जे तां इत्थें कोई बी नईं हा। तजौरी बी सक्खनी पेई दी ही। बड्डो बझिया, रसिया ते स्वामी, पता नईं कुत्थें चली गेदे न? |
“नेईं।” |
वीक्टर दे मूंह जो औंदा बोली दिंद हा। ओ ते माऊ दा बी रत्ती नेईं सा करदा। खाने आलियें बस्तें गी ओ दौं-दौं हत्थें चटम करदा ओदा ढिड्ड भामें भ्रोची जंदा, पर मन कदें नेईं सा भ्रोंदा। हर तारे पूड़े बनांदी ते वीकटर लेई किश माल-पूड़े बक्खरे रखने कदें बी नेईं उनें माल-पूड़ें गी मर्तबानां च छपैलियै ओ उस तख्त-पोश हेठा रक्खी जेदे उप्पर आंऊं सौंदा। गिरजे-घरा दा परतोंदे सार गै वीक्टर सिद्दा उप्पर त्रुट्टी पौंदा ते खंदा जंदा ते बुड़-बुड़् करदा जंदा— |
’ओह् दोऐ जनियां बाह्र खड़ोती दियां हियां। भित्त खु’लदे गै ओह् अंदर आई गेइयां। ‘हुन केह् होई गेआ?’ में खिंझियै पुच्छेआ। ‘नींदर नेईं ही आवारदी’, राज ने परता दित्ता। ‘पर मिगी ते तुसें नींदरा चा ठुआलेआ ऐ। कोशश करो। नींदर आई जाग’, --में आखेआ। राज कुर्सी पर बेही गेई पर कुलदीप खड़ोती दे रेही। ‘बेही जा, कुलदीप’, राज ने एह् आखियै उसदी बांह् फड़ियै, उसी बी अपने कोला आह्ली कुर्सी पर बठाई लेआ। में ड्रैसिंग गौन पाई लेआ।’ |
;ltb;gtमेक-अप मैन;lt/b;gt- ओह्दी लोड़ नेईं। एह्दे कन्ने कम्म निभी जाग। |
बाकी लोकें कन्नें रमन बी दीपा ई टोरियै, नुहाड़े नै सारे सरबंध त्रोड़ियै ते सत्त गीह्टियां पुट्ठियां बाहियै घरै ई परतोई आया। बडलै घरा जाने ते हुन घर परतोने आह्ले रमन च धरत-समानै दा फर्क हा। नुहाड़ी हिस्सी दी नुहार दिक्खियै मांऽ घाबरी गेई ही। रमन नैं माऊ शा किश बी छपैलना मनासब नी बुज्झेआ। उन्न सारी गल्ल माऊ ई सनाई ओड़ी। नुहाड़ी अक्खीं फिरी अत्थरूं ढली आए हे। माऊ नै समझाया ते स्हारा दित्ता पर अल्ला जख्म हा, पीड़ ते होनी ही। सबरै छुट्ट हीला बी केह् हा। भुक्ख लग्गी दी ही पर खाने ई मन निहा। सिर बी भारा होए दा हा। ओह् सिर मूंह पलेटियै सेई रेहा। |
आखर कुड़ी दे पिता ने उस कन्ने एह् वादा कीता जे जेह्ड़ा किश तूं मंगगा अस तुगी देने आस्तै त्यार आं। तूं रुट्टी-पानी खा-पी। सेठै दस्सेआ जेकर तुस अपनी कुड़ी दा रिश्ता माढ़े मुड़े कन्ने करो ता रुट्टी खांग, नेईं ते इत्थें गै भुक्खा मरी जांग। उनें उस्सै बेल्लै सेठा दे घर आदमी भेजेआ ते सेठा दा घर-बाह्र दिक्खी आया। उनेंगी ओह्दी सारी गल्ल चंगी लग्गी। उनें उस्सै बेल्लै अपनी कुड़ी दा रिश्ता सेठा दे मुड़े कन्ने करी ओड़ेआ। सेठ अपना पुत्तर ब्याइयै घर चलेआ ते जिसलै घरा कश पुज्जा तां रोन लगी पेआ। सारें बारी-बारी सेठआ कशा पुच्छेआ तूं की रोन लगा ऐं? उस अपने मनै दी गल्ल कुसै गी बी नेईं सी दस्सी दी। सेठा दी नूंह् डोली च सुनी गेई जे ओह्दा सौह्रा रोआ करदा ऐ। ओह् उस्सै बेल्लै डोली चा बोल्ली जे म्हाड़ी डोली इत्थे गै लोआई ओड़ो। उनें डोली उत्थें गै लोआई ओड़ी उस अपने सौह्रे गी कोल सदाया ते पुच्छेआ-एल्लै खुशी दा बेल्ला ऐ। तुस किंआं रोआ करदे ओ? |
बच्चें च बधा रदा ऐ मोतियाबंद दा प्रकोप |
कंचुकी: अहा: धरती दे चंद्रमा रामचद्र जी दा राजतिलक करियै महाराज नै सारी परजा दी तांग पूरी कीती ऐ। |
इसदे परैंत मधुकर हुंदा ‘डोला कुन्न ठप्पेआ’ (स्टेट अकैडमी अवार्ड) छपेआ। इंदे त्रीये कवता संग्रैह् गी राशट्रीय सहित्य अकैडमी थमां इनाम प्राप्त होआ नां हा ‘में मेले रा जानू’ ते चौथा कवता संग्रैह ‘पद्म गोखड़ू’ गी बी स्टेट अकैडमी दा अवार्ड मिलेआ। |
उपकार दे ‘मेरे देश की धरती’ ते पूर्व और पच्छम दा गीत ‘भारत का रहने वाला हूं भारत की बात सुनाता हूं’ गित ते महेन्द्र कपूर दे कन्नै कन्नै अभिनेता मनोज कुमार दी बी पनछान गै नेई बने बलके इंदा ट्रेड मार्क बी बनी गे। |
-हां। उत्थै गै हा। घर कुन ऐ ? उसने पुच्छेआ ते मिगी ऐहसास होआ ते मेरे गै चिट्ठी लिखने नैं उसी तैयार कीता ते उसने इत्थै औने दी हिम्मत कीती ऐ। में मुस्कराइयै आक्खेआ—“सारे घर गै न। ते में बी....।” |
अमरीका ने पाकिस्तान उप्पर भारी दबाव बनांदे होई उस्सी दित्ती जाने आह्ली मदाद राशि इच बी भारी कटौती करा दी ऐ ते आतंकवादियें खलाफ कारवाई नेईं करने उप्पर पाकिस्तान गी गंभीर नतीजे भुगतने दी चेतावनी देइयै उस्सी आतंकवादियें उप्पर कारवाई करने लेई मजबूर करी दित्ता। |
“मूली है किस खेत की मूली रहे ना खेत” |
उनें गी अपना मार्ग-दर्शक ते शुभचिंतक मन्नियै में उन्दी हर इक सलाह मन्ननां। |